Na osnovu člana 20. a Zakona o radu FBiH („Sl.novine FBiH“ broj: 26/16, 89/18 i 44/22), člana 4. Uredbe o postupku prijema u radni odnos u javnom sektoru u Zeničko dobojskom kantonu („Sl.novine Zeničko-dobojskog kantona“ broj: 2/24), člana 4, člana 7. stav 2. tačka 1 i 4. Pravilnika o radu JU Dom zdravlja Breza kao i Odluke o raspisivanju javnog oglasa za prijem u radni odnos broj: 01-1197/2024 od 15.11.2024 godine, Direktor JU Dom zdravlja Breza raspisuje:

**JAVNI OGLAS  
za prijem radnika u radni odnos na određeno vrijeme**

**I RADNA MJESTA**

JU Dom zdravlja Breza raspisuje javni oglas za prijem u radni odnos na neodređeno vrijeme uz probni rad u tarjanju od 6 mjeseci i to za sljedeća radna mjesta:

1. Doktor specijalista pedijatar u savjetovalištu i ordinaciji – 1 izvršilac;
2. Doktor specijalista radiolog – 1 izvršilac.

zatim raspisuje se javni oglas za prijem u radni odnos radnika u trajanju od 12 mjeseci za sljedeća radno mjesto:

1. Referent knjigovodstva – 1 izvršilac.

**II USLOVI**

Kandidati koji se prijavljuju na konkurs trebaju da ispunjavaju slijedeće:

**OPĆE USLOVE**- da je kandidat državljanin BiH;

- da su starija od 18 godina  
- da kandidat ima zdravstvenu i poslovnu sposobnost za vršenje poslova navedenih radnih mjesta kao i

**POSEBNE USLOVE**

koji su taksativno navedeni za sljedeća radna mjesta sa opisom poslova i radnih zadataka:

**Radno mjesto Doktor specijalista pedijatar u savjetovalištu i ordinaciji**

- završen Medicinski fakultet;

- položen stručni ispit za zvanje doktor medicine;

- položen specijalistički ispit

- licenca za samostalan rad za zvanje doktor medicine, specijalista pedijatar

**Kratak opis poslova:**

obavlja;

-uspostavlja kontakt sa roditeljima i djetetom,

- ljekarski pregled novorođenčeta i dojenčeta u stanu i savjetovalištu,

- ljekarski pregled predškolskog djeteta u savjetovalištu,

- ljekarski pregled bolesnog djeteta u ordinaciji,

- ljekarski pregled, upučivanje u jaslice, obdanište i ljetovanje,

- ljekarski pregled pred upis u školu,

- organizacija preventivne zdravstvene zaštite majke djeteta

- provođenje preventivnog programa zaštite dojenčeta (0-1)

- izdavanje potvrda i uvjerenja na zahtjev,

- vodi medicinsku dokumentaciju za svako dijete,

- izdavanje ljekarskog uvjerenja za bavljenje djece sportom,

- učestvuje u konsultativnim pregledima i daje svoje mišljenje,

- propisivanje lijekova, davanje uputa i savjeta,

-pruža hitnu medicinsku pomoć djetetu,

- vrši prijavu zaraznih oboljenja,

- vrši zdravstveni nadzor nad ustanovama za kolektivni boravak djece,

- provodi kontinuirano izvođenje vakcinacija,

- provodi zdravstveno vaspitni rad u svim vidovima,

- ako je imenovan, organizuje, rukovodi i kontroliše rad službe dječije zaštite i sarađuje sa

drugim službama Doma zdravlja, naročito sa ambulantama porodične medicine

i patronažnom službom,

- koordiniranje sa patronažnom službom i vrši nadzor nad radom u odnosu na djecu od 0-6

godina

- vodi propisane evidencije i izrađuje izvještaje,

- obavlja i druge poslove iz djelokruga rada ljekara pedijatra.

- i druge poslove navedene u Standardima i normativima zdravstvene zaštite i nomenklaturi uslugau F.BIH (plava knjiga)

Za svoj rad odgovoran je direktoru Doma zdravlja

**Mjesto rada**: JU Dom zdravlja Breza.  
- **Pripadajuća osnovna neto plaća**: 3.130,00 KM.

**Radno mjesto Doktor specijalista radiolog**

- završen Medicinski fakultet;

- položen stručni ispit za zvanje doktor medicine;

- položen specijalistički ispit

- licenca za samostalan rad za zvanje doktor medicine, specijalista radiolog.

**Kratak opis poslova**

- programira i planira cjelokupan rad kabineta,

- pruža stručnu pomoć i vrši nadzor nad radom osoblja kabineta,

- učestvuje u konzilijarnim pregledima iz oblasti radiologije, na zahtjev ordinirajućih ljekara

i ljekara specijaliste,

- vrši radioskopske preglede u okviru tehničkih mogućnosti kabineta,

- odlučuje o potrebi slanja na radiološke i ultrazvučne pretrage u druge ustanove,

- vrši specijalne radiološke preglede i pretrage,

- uzimanje kratke anamneze, vrši uvid u raniju medicinsku dokumentaciju, daje uputstva

za pretrage pacijentima i rendgen tehničarima,

- vrši analizu RO snimaka, pisanje nalaza i zaključaka te vođenje medicinske

dokumntacije,

- kontroliše upotrebu zaštitnih sredstava i postupaka u cilju zaštite od zračenja osoblja i

pacijenata,

- vrši ultrazvučni pregled kukovakod djece, ultrazvučni pregled gornjeg abdomena, donjeg abdomena i retropertoneuma, mekih tkiva i linfnih žlijezda, štitne i paratitne žlijezde,

- radi potrebne evidencije i sastavlja propisane izvještaje,

druge poslove navedene u Standardima i normativima zdravstvene zaštite i nomenklaturi usluga u F.BIH (plava knjiga).

Za svoj rad odgovoran je direktoru Doma zdravlja

**Mjesto rada**: JU Dom zdravlja Breza.  
- **Pripadajuća osnovna neto plaća**: 3.130,00 KM.

**Radno mjesto Referent knjigovodstva**

* završena srednja ekonomska škola
* minimalno 6 mjeseci radnog iskustva u struci

**Kratak opis poslova:**

- vrši obračun plaće zaposlenika, naknada i drugih primanja po osnovu rada, sa izradom rekapitulacije i dostavljanju podataka bankama,

- popunjava virmanske naloge vezane za plaću i obustave, a po potrebi i druge,

- popunjava sve vrste virmana za plaćanje obaveza,

- sastavlja i dostavlja propisane izvještaje vezane za plaće i primanja zaposlenika,

- vrši odlazak u banku i poreznu upravu, po potrebi

- vrši formalnu i računsku kontrolu izvoda banke i knjiženje istih,

- vrši obračun refundacija (bolovanje i druge refundacije),

- radi i popunjava, po potrebi, obrazac pojedinačni M-4 i M-8 za radnike,

- prikuplja sve podatke o spoljnim saradnicima i vrši obračun istih

- vodi materijalno knjigovodstvo,

- knjiži u obračunsku knjigu prispjele izlaznice, te iste kontira i knjiži,

- kontira i knjiži ulazne fakture u dijelu koji glase na primljeni materijal,

- kontira i knjiži materijal kupljen putem blagajne,

- vrši obračun otpisa sitnog inventara i isti knjiži,

- radi materijlnu bilansu utroška materijala, lijekova i ostalog,

- usaglašava stanje kartica materijalnog knjigovodstva sa stanjem u finansijskom knjigovodstva,

- vodi kartoteku administrativne i sudske zabrane za svakog radnika posebno,

- priprema dokumentaciju za refundaciju bolovanja preko 42 dana,

- prima, kompletira, evidentira i odlaže ulazne i izlazne fakture,

- vrši obradu zahtjeva za kredit i ocjenu kreditne sposobnosti zaposlenika,

- vrši obustave po osnovu kreditnih zaduženja,

- vrši obračun naknada spoljnim saradnicima,

- prima dokumente za fakturisanje i provjerava ispravnost dokumenata za fakturisanje,

- ispostavlja fakture i dostavlja na potpis ovlaštenim licima, te predaje na otpremu,

- vodi ulaz i izlaz sitnog inventara i svu ostalu potrebnu evidenciju za sitan inventar,

- učestvuje u pripremama inventarisanja materijala i sitnog inventara,

Za svoj rad odgovoran je pomoćniku direktora za ekonomske poslove.

**Mjesto rada**: JU Dom zdravlja Breza.  
- **Pripadajuća osnovna neto plaća**: 1.310,00 KM.

**III NAPOMENA ZA KANDIDATE**

- Izabrani kandidati će biti u obavezi da u roku od 15 (petnaest) dana od dana zaprimanja obavještenja o njegovom izboru kao najboljeg kandidata dostavi ljekarsko uvjerenje o zdravstvenoj sposobnosti.

- **kriterij na osnovu kojih će se vršiti bodovanje kandidata jesu:**

**-** radno iskustvo na poslovima stručne spreme,   
- postignut uspjeh tokom školovanja  
- uspjeh na pismenom ispitu za radna mjesta pod rednim brojem 1 i 2.  
- uspjeh na usmenom ispitu (intervju) za sve pozicije.

**IV POTREBNA DOKUMENTACIJA**

Uz svojeručno potpisanu prijavu i kraću biografiju potrebno je dostaviti orginal ili ovjerene kopije dokumenata u skladu sa uslovima radnog mjesta na koje se kandidat prijavljuje a to je:

* Diploma (svjedočanstvo) o završenoj traženoj stručnoj spremi (školi) za radno mjesto za   
   koje se dostavlja prijava;
* Uvjerenje o položenom stručnom ispitu za radna mjesta pod brojem 1 i 2;
* Licenca za samostalan rad ili potvrda nadležne komore da je u postupku izdavanje licence za radna mjesta pod brojem 1 i 2;
* Potvrda ili drugi dokaz o postignutom uspjehu tokom školovanja nakon stečene stručne spreme;
* Potvrda o radnom iskustvu u struci
* Uvjerenje o državljanstvu (ne starije od 6 mjeseci);
* Izvod iz matične knjige rođenih;
* Prijava o prebivalištu (CIPS) ne starije od 6 mjeseci.

**V LITERATURA ZA PISMENI ISPIT I INTERVJU**

Gradivo i pravni izvori odnosno literatura za spremanje pismenog i usmenog ispita – intervjua za radna mjesta doktor medicine specijalista pedijatar u savjetovalištu i ordinaciji i doktor medicine specijalista radiolog.

* Literatura korištena tokom školovanja.
* Zakon o zdravstvenoj zaštiti FBiH (Službene novine FBiH br: 46/10 i 75/13);
* Zakon o pravima, obavezama i odgovornostima pacijenata (Službene novine FBiH br: 40/10)

Gradivo i pravni izvori odnosno literatura za spremanje usmenog ispita – intervjua za radno mjesto Referent knjigovodstva

* Literatura korištena tokom školovanja.
* Zakon o zdravstvenoj zaštiti FBiH (Službene novine FBiH br: 46/10 i 75/13);
* Zakon o računovodstvu i reviziji u FBiH (Službene novine Federacije BiH 15/21)

**VI OSTALE ODREDBE**

O datumu, mjestu pristupanja prismenom (za radno mjesto pod brojem 1. i 2.) i usmenom ispitu - intervjua, kandidati će biti obavješteni dostavom skenirane obavijesti na e- mail adrese kandidata najmanje 5 dana prije održavanja pismenog i usmenog ispita – intervjua, te će navedena obavijest biti postavljena na web stranicu kao i oglasnu ploču JU Dom zdravlja Breza. Imena kandidata se ne objavljuju.  
Ako kandidat ne pristupi usmenom dijelu stručnog ispita smatrat će se da je odustao od dalje procedure prijema u radni odnos.  
O rezultatima provedenog postupka po javnom oglasu kandidati će biti pismeno obaviješteni.

Javni oglas će biti objavljen na Web stranici JU Doma zdravlja Breza, Web stranici Općine Breza, oglasnoj ploči JU Dom zdravlja Breza i Zavodu za zapošljavanje Zeničko-dobojskog kantona.   
Javni oglas ostaje otvoren 8 (osam) dana od dana objave obavijesti o javnom oglasu u dnevnom listu “Oslobođenje“.  
Prijave na javni oglas sa potrebnom dokumentacijom dostaviti na adresu:

**JU DOM ZDRAVLJA BREZA  
Ul. Šehidska br. 12 Breza  
U zatvorenoj koverti sa naznakom  
„NE OTVARAJ – PRIJAVA NA JAVNI OGLAS“**

**sa obaveznom naznakom radnog mjesta na koje se podnosi prijava**

Nepotpune, neblagovremene i neuredne prijave kandidata koji neispunjavaju uslove ovog javnog oglasa kao i kopije tražene dokumentacije koje nisu ovjerene, neće se uzimati u razmatranje.  
Po okončanju postupka po ovom javnom oglasu, JU Dom zdravlja Breza se ne obavezuje vršiti povrat priložene dokumentacije kandidata.

|  |
| --- |
| **DIREKTOR**  **\_\_\_\_\_\_\_\_\_\_\_\_\_\_\_\_\_\_\_\_**  **dr.spec. Amina Tabaković** |